Gačionių tvenkinys

Gačionių tvenkinys – tvenkinys Lietuvoje, Rokiškio rajone, 4,5 km į šiaurę nuo Jūžintųhttp://ezerai.vilnius21.lt/gacioniu-v7585.html. Sudarytas užtvenkus bevardį upelį (Gačionių ežero intakas, Šventosios upės baseinas) 1,2 km nuo jo žiočių. Tvenkinio ilgis iš vakarų į rytus - 0,49 km, plotis - iki 0,33 km. Altitudė 116,7 m. Krantai aukštoki, apaugę medžiais ir krūmynais. Kranto linija labai vingiuota. Šiaurinėje pakrantėje stūkso miškas. Rytinėje pakrantėje įsikūrusi dalis Čivylių kaimo, vakarinėje – Kulių kaimas. Tvenkinio užtvanka eina kelias . 

Tvenkinys įrengtas 1973 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Rokiškio rajono tvenkiniai